Landsretten stadfæstede byrettens dom i sag om røveri med den ændring, at hele straffen gøres betinget
Ret: Østre Landsret (2. instans)
Faggruppe: Straffesag — Almindelig domsmandssag
Sagsemner: Formueforbrydelser;

/

UDSKRIFT
AF

ØSTRE LANDSRETS DOMBOG
____________

D O M

Afsagt den 4. marts 2011 af Østre Landsrets 6. afdeling (landsdommerne

Camilla Ljørring (kst.), Ulla Langholz og Kasper Linkis med doms-

mænd).

6. afd. a.s. nr. S-3745-10:

Anklagemyndigheden

mod

Tiltalte

(CPR nr. (Født 1996))

(advokat Jakob Lund Poulsen, besk.)

Københavns Byrets dom af 15. november 2010 (SS 3-21664/2010) er

anket af Tiltalte med påstand om frifindelse i det ikke erkendte omfang

og formildelse.

Anklagemyndigheden har påstået skærpelse.

Tiltalte er ved bødeforlæg af 24. november 2010 af Københavns Politi

straffet med en bøde på 1.100 kr. for overtrædelse af straffelovens § 291,

stk. 1.

Der er i landsretten afgivet supplerende forklaring af tiltalte og vidnerne

Forurettede 1 og Vidne 1, der alle har forklaret i det væsentlige som i

byretten.



/

Tiltalte har supplerende forklaret blandt andet, at det var tilfældigt, at han

ringede til Person 1 og Person 2. Det var et påskud for at få telefonen.

Han gik og talte med Vidne 1, mens han pønsede på at få fat i telefonen.

De aftalte at mødes ved Ungdomsklubben 5 minutter efter,



/

- 2 -

men han stak af med telefonen. Han har ikke truet nogen af drengene.

Han er fortsat i Projekt. Det går godt nu, da han gør en indsats for at

kunne blive hjemme. Han ryger en del hash, men er indstillet på at

stoppe med det.

Forurettede 1 har supplerende forklaret blandt andet, at han er 16 år.

Tiltalte sagde noget om en fætter og noget om hash som begrundelse for

at låne telefonen. Vidnet og Vidne 1 gik ind i Blockbuster for at slippe af

med tiltalte. Der gik måske 10 mi-nutter, før tiltalte gik med telefonen.

Det sidste opkald foregik efter, at tiltalte var gået med telefonen.

Vidne 1 har supplerende forklaret blandt andet, at han gik ind og ud af

Blockbuster. Når han sagde, at Forurettede 1 gav Tiltalte telefonen

frivilligt, mener han, at Tiltalte ikke rev den ud af hånden på Forurettede

1. Han hørte Tiltalte sige til Forurettede 1, at han ville tæske ham, hvis

han ikke fik telefonen. Derefter gav Forurettede 1 ham telefonen.

Person 1 fra Tårnby kommune har oplyst, at Tiltalte på det seneste har

udvist større ihærdighed med at deltage i de forskellige projekter,

herunder skolegang. Person 2, Projekt, har oplyst, at Tiltalte har passet

sin skole godt. Det har været fritiden, der har været problemer med. Efter

dommen har Tiltalte gjort en indsats i Projekt. Tiltalte kan blive i

projektet, til han bliver 18 år.

Landsrettens begrundelse og resultat:

Også efter bevisførelsen for landsretten findes tiltalte af de grunde, der er

anført i dommen, skyldig efter anklageskriftet.

Byrettens udmåling af straffen, der tillige fastsættes efter straffelovens §

89, findes passen-de.   

Ved lov nr. 711 af 25. juni 2010 blev straffelovens § 15 ændret, således at

den kriminelle lavalder blev nedsat til 14 år. Af lovforslaget til



/

ændringen L 164 (Folketingets forhandlin-ger 2009-2010) s. 3 fremgår

blandt andet:

”… I forhold til 14-årige lovovertrædere vil frihedsstraf i sagens
natur være ab-solut sidste udvej. I meget alvorlige sager vil en
ungdomssanktion kunne være en mulighed ligesom for de 15-17
årige i dag. Det forudsættes, at sager om mindre alvorlig
kriminalitet i mange tilfælde vil kunne afgøres uden dom af



/

- 3 -

anklagemyndigheden, eventuelt med vilkår og i mange sager vil
den relevante reaktion være en betinget dom med forskellige vilkår
med et resocialiserende sigte…”

.

På denne baggrund findes den af tiltalte, der kort før lovovertrædelsen

var fyldt 14 år, for-skyldte straf i sin helhed at burde være betinget på de

af byretten anførte vilkår.

I øvrigt stadfæstes dommen.

T h i  k e n d e s  f o r  r e t :

Byrettens dom i sagen mod Tiltalte stadfæstes med den ændring, at

straffen i sin helhed gøres betinget på de af byretten anførte vilkår.

Statskassen skal betale sagens omkostninger for landsretten.



/